IMPAWANA.

Bonke abafundi besi *Gidimi* abahlaulele ku June no July, ngalomnyaka (1882), bayaziswa ukuba ixesha lifikile lokuba babuye bahlaule. Okanye amapepa abo onqunyanyiswa, njenge siko elikoyo ke, Amagosa esi *Gidimi,* naba mkeli baso bayacelwa ukuba bangapeli ngokuyi paula, kodwa bazamele ukuyi feza lento *ngezenzo.*

Asibantu batanda kubanika mabali made abafundi betu kuba saziwa siti isitukutezi soku funda incwadi ezinjalo. Sicela uxolo ke ngelinye elibonakala komnye umhlati kwela namhla ipepa, kodwa singefumane silifake kanti akusokubako zinto zifanele ukufundwa kulo. Tina silifumene limnandi, lifundisa. Wonke owoti alifunde wofumana engone mbuyiselo ngexesha nemizamo yake. Elo bali lelo libalulwe ngokuba— “Ama Benubentsu e Ggqabi lika Lonji.”

Iculo elitsha, nelimnandi, elilungiselelwe ukuculwa ezityalikeni zetu, elivele kumhlobo wetu “Omnye waba Culi,” lobonakala kwipepa lenyanga ezayo. Njengo kuba senze ulungiselelo olu ngaka lokufumana amaculo amatsha alungiselelwe amazwi esi Xosa, kumanene angama ciko njengo Mr. J. Knox Bokwe, nabanye abaculi, siyatemba ukuba sovuzwa ngoku fumana amadodana ukuba abengabamkeli besi *Gidimi.* Kuko nezinye izinto esinga banga naku zingenisa ngale nyanga ezobonakala kwesizayo.

U Mpati Ngcingo ze Koloni, u James Sivewright, Esq., M.A., C.M.G., ubuye wabalela ku Rev. Dr. Stewart, inkulu yale Simnari, ukuba maka funelwe amadodana, nokuba matandatu, apapamileyo, nanoku funda incwadi ezibaliweyo, ukuba ayekuba ngaba hambisi bencwadi zocingo e Bayi (Port Elizabeth). Intlaulo ziponti ezine ngonyaka (£4), kunye nengubo ezinje ngozi batyi, ne bulukwe, ne minqwazi, ne ntsekelezane *(leggings),* ne mekenteshe. Abayi funayo lendawo mabazibike ku Dr. Stewart apa e Lovedale. Lelinye icam ke eli. Akufuneki ukuba saleke siti kambe abano kungena ngaba nezimilo.

Amagama abalele ku Mntan’ Omhle, kwizi kolo ngezi kolo atunyelwa ekuqaleni kuka May. Sibone elinye lamanene awaye lungiselela lisi nyikila lisiti “Mr. Editor,” site “Hi.”— Kaufunde eli gama, fan’ukuba lingafanela intetwana etile kwi “Mpawana.” Site sakuposa amehlo semandla no “Ketabahle;” okwe nyaniso site sakunxulumisa u “Mntan’Omhle,” nencwadi etunyelwa kuye, no “Ketabahle” ote wa “Keta” ukumbalela kuba ingu “Mntan’ Omhle,” sayi qonda into asi kobele yona umhlobo wetu ohlala etanda ukuhleka nje ngati. Ngxatshi ke Ketabahle, wabungazanga wacinga mhlaimbi uku­ba, eku “Keteni,” woze ude utyumbe no Mntan’ Omhle u Victoria!

Yin’le ! Kazi oda apolena wona “Amatye?” Wenjenje u “M. P.” :—“ Umbuzo e Matyeni.—

Kuku nyuka na lento ibangele ukuba e Xesi kunga biko namnye otabata isi *Gidimi.* Nditsho kuba kambe kwelisebe lakowetu ngowona (i-Wesile) mzi ucingelwa ukuba mkulu e England. Wonke umntu owazana nemicimbi yase Wesile angavuma ukuba lomzi waziwa ngapezu kwayo yonke eminye—e England, ngama Wesile. Njenge lizwi la “Matye,” njengokuba unezikolo ezininzi kangakanana naba Fundisi, ingumzi omdala—amazwi o Mcokeli makabe akanene.—M. P.” Sikoliswe kunene ukuva ngabantu abaninzi ukuba senze into elungileyo ukwaneka eli hlazo lama Gqunukwebe emhlotsheni. Siyeleka, singo ndimangele.—Kazi kukanyisa ntonina kumzi wonke wase Magqunukwebeni ?

Into entle kunene, nafanele ukuyi *kopa* kuti ama Ramente amhlope, lumanyano olukoyo pakati kwaba Fundisi bebala letu. Yin to eyaziwa ngumntu wonke onenyameko yokukanga kangela amabandla ka Kristu pakati kwama Ngesi, uku­ba pakati kwaba Fundisi—fanukuba noko kwezi mini singati ngabe Ramente zaba sebe zingwevu—abebandla lase Tsha­tshi asinto badlelanayo naba manye amabandla. Kuko umoya wokuti, abamanye amabandla asiba Fundisi banyulwe yintloko ye Ramente. Ngokwe njenje ke bangene ekuwubuteni umdiza entsimini yenkosi yabo. Njengoko sesitshilo kuti bamnyama akunjalo. Kuko umoya womanyano. Ngamana ungepeli Ipepa lase Rini lesi Xosa liti, xa libalisa ngoku ncwatywa kuka Lizzie Barnabas, okufa sikuve sanosizi, lentombi yancwatywa ngu Rev. W. C. Holden, no Rev. Wm. Philip, no Rev. James M. Dwane. Ukuba asiposisi u Mr. Philip ngum Fundisi omtsha webandla lase Tshatshi. Ibe iyatyeba into esiyitakazelayo. ’Nto isinika uvuyo ngapezu kwenye, yeyo kuba lomoya wobu Kristu benene awupele nge Rini lodwa.

Udaba olubi lwa pesheya kwe Nciba, ekubonakala ukuba luza kuhlazisa elozwe liugcwele limiwe ngaba ngcwele siva ukuba bahleli pezu koku tshutshisa umfana ka Galela, silufunda kwi *East London Dispatch* eti, umoya woku kupana, pakati kwabagcini venkile Pesheya kwe Nciba ushushu kangango kuba abanye batenge utywala ukuba babasele ngabo abobasukuba betenga. Kutiwa inxenye yezi bonda—kutiwa zi Nkosi Pesheya—ayakoliswa kakulu yile bambiso intsha! Siyeva emixelweni ukuba singati sike sateta ngelihlazo, uku­ba linjengo kuba lixelwa, singa dubula abantu. Ngoku silindele ukuva into eyotetwa ngo Mr. J. S. Ncebetsha nabanye ngento enje, ekubonakala ukuba izakuncolisa i Pesheya kwe Nciba.

Kumhlope ukuba incwadi yama Culo yama Wesile ayili kolisi elobandla ukuba singatabata ubungqina bomlomo welo bandla—*U-Mwesile.* Uti lomhlobo wetu, “kufuneka kuko into eyenziwayo emaculweni etu. Amanye aposiseke kakulu. Singavuya bete abazalwana bawukangela lomcimbi kwintlanganiso zabo zaba Fundisi.” Atsho u-Mwesile alinganise nge Culo eliti ukuyi biza inkosi yetu li “Baso,” endaweni yokuti “Sipo.” Siyavumelana nomhlobo wetu kula mazwi; side sibuye siqite, sicinga ukuba abanye baba Fundisi abamnyama abanje ngo Rev. G. Kakaza no Rev. Ben. S. Dlepu no Rev. J. M. Dwane nabanye bangenza amaculo amatsha, alunge njengala enziwa ngo Rev. J. A. Chalmers no Rev. Tiyo Soga kweye bandla lase Rabe incwadi, nawenziwa ngo Rev. Mr. Newton no Rev. Jonas Ntsiko kweye bandla lase Tshatshi. Enye into makabe maninzana amaculo, kunale nto yokuba abe yi 200.

I Ramente ka Tolika ike yanelwa zimvula zomoya kwisebe lase Heald Town. Kwintlanganiso ebeziko ekuqaleni kwenyanga le ifayo kwilali ezingapandle kufumaneke abantu aba kufupi nekulu, ababuyi ngomva naba ngama qaba. Intwana- ntwana ezibaliswa zizicaka ze Nkosi ebezi sebenza kweli cala lesitiya Sayo zibonisa ubunzulu bengqoboko yabo bantu. Kakade kwindawo ezinje ngezi kohlala kuko abati baya buya kanti benziwa lihlombe; siyazi kanjako ukuba kuko i Rame­nte ezingakolwayo lolu hlobo loku sebenza kuba zisiti aluna nyaniso. Kodwa xa sikumbula tina eziya ntlanzi zabanjwa ngaba fundi be Nkosi yetu, ngomyalelo wayo, ezapuma ezinye zimbi ezinye zintle, naxa sikumbula ukuba abanye nakuba bangaba bangeniswe lihlombe, banokuyi qonda emzuzwini eyona nto iyiyo, asitandabuzi ukuyi bebeta lonkolo siyi kankanyileyo njenge nga fanele kwamkelwa. Kakade ngama We­sile la enza lomsebenzi.

*U-Mwesile* lipetshana elitsha lenteto yesi Xosa. Kwelika May uti ke uwetu, xa azama uku kukuza itambo apa elomileyo lengxoxo yokuba “ubeka pambilina umzi ontsundu ?”—

Sakuba sikangela imeko yezinto pakati kwentlanga ezi ntsundu, ukuroxa kwazo kwizinto ebezifanele ukuzi kutalela; sinyanzelekile ukuba siwufake lombuzo. Ngemini zokufika kwabafundisi bokuqala kweli lizwe into yokuqala ebi senziwa ngu mguquki kuku tenga Ispeli nokuhamba engqiba imfundo ezi hlobeni nasezi kolweni ze Cawa. Kodwa namhla, pezu kwawo onke amalungelo angena kubalwa, awenzelwe intsapo yakwa Xosa (ngeli lizwi tina siquka yonke into entsundu) ngo Rulumente ne ronosikapi zetyalike nge tyalike iyi ntonina imo yomzi wakowetu? Kungati kuyiwe kwimizi emikulu y ezi Kolo kwa kangelwa izindlu ezine Bayibile neziyilesayo soyikela ukuba ekulwini lezindlu zama Kristu kunganqaba ukutumana 20 abalesa incwadi ka Tixo. Zinjanina izako zabo? Ziziduli ekungena kulindelwa nto intle kuzo. Injanina imeko yolutsha? Lusibangele ukuba sibe yintlekisa yelizwe. Masivuke mzi wakowetu, sivutulule ihlazo elipezu kwamagxa etu, ngoku zinikela ngako konke esinako kwizinto zokunyusa uhlanga.

Ngu ’mangaliso I Kanti noko asinguwo xa sikumbula ama­zwi o Msindisi okuti, “Uku kanya kungenile elizweni, kanti abantu batanda ubunyama ngapezu kwako ukukanya.” Lento ingu ’mangaliso ingenguwo, yalatwe ngu Mr. G. Brown, e Parlamente, ekuzeni kufa kuka April, xa wabe nyelisa, etshabisa, esehlisa umsebenzi owenziwa kwesi Sikolo sase Lovedale ngaba fundisi usenzelwa abantu abamnyama. Uti umfo ka Brown ohlala emantla e Tyume: I Lovedale ayenzinto malungana nabantu abayimeleyo; isimo sabantu abamele i Lovedale sili hlazo kwi ncubeko yetu, atsho alate kwi Steshoni. Lento ayitetayo u Mr. Brown ayibuxoki. Siya kanyela ukuba lonto inga balelwa kwi zono ze Lovedale. Into leyo kukuma kwezinto, njengo kuba sesi bonisile ngenteto yo Msindisi. Nakwezinye indawo kukwanjalo, e Healdtowm kunjalo ngendlela etile.—Yinto ehlale siyiva ukuba abantu base Nxukwebe ngokwabo bakunyabele ukuba tumela abantwana babo esikolweni esikude ngange litye eligityiselweyo kubo. Seloko semayo isikolo eso abafana abapuma kwi Lokeshoni, abangene e Institution banoku balwa kwiminwe ye zandla zombali zozibini. Kanti lonto asityala labafundisi base Healdtown, Nalapa ke u dodana olupuma e Steshonini, alubaluleke nganto malunga nesikolo sase Lovedale. Kakade ziko impinzana nganye. Iyabonwana lento xa intshaba zomsebenzi olungileyo ohanjiselwa ilungelo yetu zisenza ngati izabokwe zoku beta abenza imizamo yoku sinceda?